2. ปัจจัยความเสี่ยง

บริษัท อาปิโก ไฮเทค จำกัด (มหาชน) ได้ให้ความสำคัญกับการบริหารความเสี่ยงทั่วทั้งองค์กร
ซึ่งความเสี่ยงสามารถแบ่งได้เป็น 2 จำพวก คือ ความเสี่ยงที่เป็นระบบหรือที่ไม่สามารถหลีกเลี่ยง
(Systematic Risk) และความเสี่ยงที่หลีกเลี่ยงได้ (Unsystematic Risk)

  []

ปัจจัยความเสี่ยงในการดำเนินธุรกิจของบริษัท อาปิโก ไฮเทค จำกัด (มหาชน) และบริษัทย่อย
สามารถสรุปได้ดังนี้

ความเสี่ยงที่เป็นระบบหรือที่ไม่สามารถหลีกเลี่ยง (Systematic Risk)

- ความไม่แน่นอนทางการเมือง : จะส่งผลกระทบต่อความเชื่อมั่นของนักลงทุน และความมั่นใจของ
ผู้บริโภค นอกจากนี้ยังมีผลต่อข้อตกลงเขตการค้าเสรี และโครงการสาธารณูปโภคขนาดใหญ่
อย่างไรก็ตามวัฒนธรรมการประนีประนอม และความยืดหยุ่นของคนไทย ทำให้การค้าและการลงทุน
จากต่างประเทศ ไม่ได้รับผลกระทบจากความเสี่ยงทางการเมืองมากนัก

- ความเสี่ยงจากความผันผวนทางด้านราคาจากวัตถุดิบ : บริษัทฯ
มีวัตถุดิบหลักที่ใช้ในการผลิตคือเหล็ก ซึ่งการจัดซื้อวัตถุดิบของบริษัทฯ
ส่วนใหญ่เป็นเหล็กที่นำเข้าจากต่างประเทศ
โดยราคาของวัตถุดิบที่นำเข้าจากต่างประเทศเหล่านี้ได้รับผลกระทบจากความผันผวนของราคาซื้อขายอันเนื่องมาจากสภาวะอุปสงค์และอุปทานของวัตถุดิบดังกล่าวในตลาดโลก
ซึ่งปรับตัวสูงขึ้นและสามารถผันผวนได้ตลอดเวลา
โดยปัจจัยดังกล่าวเป็นปัจจัยที่อยู่เหนือความควบคุมของบริษัทฯ อย่างไรก็ตาม
หากราคาวัตถุดิบเกิดความผันผวนถึงขนาดที่มีนัยสำคัญ บริษัทฯ
สามารถจะปรับราคาผลิตภัณฑ์ให้สอดคล้องกับต้นทุนวัตถุดิบที่มีความผันผวนนั้นได้
ตามข้อตกลงในสัญญาซื้อขายชิ้นส่วนที่บริษัทฯ ทำกับลูกค้านั้นได้กำหนดให้บริษัทฯ
และลูกค้าสามารถพิจารณาปรับราคาได้เป็นครั้งคราว เช่น ทุก ๆ 6 เดือน หรือทุก ๆ
ครั้งที่ราคาวัตถุดิบมีการเปลี่ยนแปลงตั้งแต่ร้อยละ 3 ขึ้นไป เป็นต้น ซึ่งการปรับราคาแต่ละครั้ง
คู่สัญญาทั้งสองฝ่ายจะทำการตกลงร่วมกัน
โดยบางครั้งลูกค้าจะยินยอมให้ทำการปรับราคาย้อนหลังด้วย
ซึ่งการปรับราคาได้ดังกล่าวจะช่วยทำให้ผลกระทบจากความผันผวนของราคาวัตถุดิบลดลง

- ความเสี่ยงจากความผันผวนของอัตราแลกเปลี่ยน : ณ. ปัจจุบันรายการค้าส่วนใหญ่ของบริษัทฯ
ที่เกิดขึ้นเป็นการค้าในประเทศไทย บริษัทฯ
จึงมีความเสี่ยงจากอัตราแลกเปลี่ยนเงินต่างประเทศในระดับต่ำ อย่างไรก็ตาม
เพื่อลดผลกระทบและสร้างสมดุลของสินทรัพย์และหนี้สินที่เป็นสกุลเงินต่างประเทศ บริษัทฯ
มีนโยบายการบริหารความเสี่ยงจากอัตราแลกเปลี่ยนด้วยการซื้อสัญญาซื้อขายอัตราแลกเปลี่ยนล่วงหน้า
หรือ Forward Contract

ความเสี่ยงที่หลีกเลี่ยงได้ (Unsystematic Risk)

- ความเสี่ยงกรณีมีผู้บริหารหลักเพียงรายเดียว : นายเย็บ ซู ชวน
เป็นผู้บริหารหลักที่มีความสำคัญต่อ บริษัทฯ มาก เนื่องจากมีประสบการณ์กว่า 30 ปี
ในอุตสาหกรรมรถยนต์ และมีความสัมพันธ์ทางธุรกิจอันดีกับลูกค้า และผู้ประกอบการรายอื่น
กลุ่มของนายเย็บ ซู ชวน เป็นผู้ถือหุ้นที่ใหญ่ที่สุดของบริษัทฯ ซึ่งถือหุ้นอยู่ประมาณร้อยละ 34
ดังนั้นจึงมีแรงจูงใจมากเพียงพอที่จะช่วยให้บริษัทฯ สามารถเจริญเติบโตได้อย่างต่อเนื่อง นายเย็บ
ซู ชวนยังไม่คิดที่จะลาออกในขณะนี้
ยิ่งไปกว่านี้ยังมีความพยายามที่จะสร้างทีมงานบริหารมืออาชีพที่มีความสามารถเพื่อคอยผลักดันให้การดำเนินธุรกิจของบริษัทฯ
ก้าวหน้าต่อไปในอนาคต

- ความเสี่ยงจากความไม่แน่นอนของรายได้จากอุปกรณ์จับยึดเพื่อประกอบรถยนต์ (Car Assembly
Jig) : บริษัทฯ มีรายได้จากอุปกรณ์จับยึดประมาณ 407.14 ล้านบาท ในปี 2547 และประมาณ
151.05 ล้านบาทในปี 2551
รายได้จากอุปกรณ์จับยึดจะมีลักษณะการแกว่งตัวค่อนข้างสูงเนื่องจากการขายเป็นการขายแบบครั้งต่อครั้ง
และไม่มีสัญญาระยะยาวกับลูกค้า
บริษัทผู้ผลิตรถยนต์จะสั่งซื้ออุปกรณ์จับยึดเมื่อมีการเปลี่ยนรุ่นของรถยนต์ (Model)
ซึ่งโดยปกติแล้วจะเปลี่ยนทุก ๆ 3 - 5 ปี

- ความเสี่ยงจากการแข่งขันในอุตสาหกรรมการผลิตชิ้นส่วนรถยนต์ : บริษัทฯ ผลิตชิ้นส่วนประกอบ
รถยนต์ (OEM Parts) เพื่อส่งให้ผู้ผลิตรถยนต์ รายได้ส่วนนี้คิดเป็นร้อยละ 62.97
ของรายได้รวมในปี 2551 ซึ่งในอุตสาหกรรมดังกล่าวมีคู่แข่งธุรกิจค่อนข้างมาก

- ความเสี่ยงจากการควบคุมคุณภาพ :
เนื่องจากคุณภาพสินค้าเป็นหนึ่งในปัจจัยที่สำคัญที่สุดผู้ประกอบการ
ในอุตสาหกรรมรถยนต์ที่จะต้องคำนึงถึงความผิดพลาดของชิ้นส่วนเพียงชิ้นเดียวอาจส่งผลกระทบให้เกิดความเสียหายในวงกว้างทั้งในรูปของตัวเงินและชื่อเสียงของผู้ผลิตรถยนต์
ทางบริษัทฯ ได้มีการทำประกันความเสียหายด้านนี้ไว้ นอกจากนี้ทางบริษัทฯ
ยังได้รับการรับรองมาตรฐานคุณภาพ QS9000 และ ISO9002 ในปี 2542 มาตรฐาน ISO14001
ได้รับในปี 2545 (ได้รับการรับรองอีกครั้งในปี 2549) และมาตรฐาน ISO/TS 16949 ในปี
2548

- ปัญหาแรงงาน : เนื่องจากการเติบโตอย่างแข็งแกร่งของอุตสาหกรรมรถยนต์
ทำให้มีการเรียกร้องการ ขึ้นค่าจ้างของแรงงาน ดังนั้นการทำความเข้าใจกัน
และการให้ผลตอบแทนที่เป็นธรรม จะช่วยลด ปัญหาที่เกิดจากความขัดแย้งด้านแรงงาน
และช่วยให้ไม่ส่งผลกระทบต่อการผลิต